 Oke ọñụ dara nogige ụlọ ahụike Obu Ọzọm dị nUrunnebo nke obodo Enugwu-Ukwu dị nokpuru ọchịchị Njikọka nke steeti Anambra, dịka gọọmenti steeti ahụ gbàpùrù mmiri ọhụụ, bụ nke ji ọkụ si nikike anyanwụ were arụ ọrụ, ma nyefee ya naka ụlọ ahụike ntà ahụ.  Nke a bụ nke e mere site nokpuru isi ụlọ ọrụ okwu metụtara ọdịmma ọhanaeze na steeti ahụ, iji kwalite adịmọcha, ezi mmiri ọñụñụ nakwa ihe ndị ọzọ e ji mmiri eme na ya bụ ụlọahụike na gburugburu ya.Nokwu ya na mmemme inyefè ya bụ mmiri naka ndị obodo ahụ na ndị nlekọta ụlọ ụlọahụike ahụ, onye nọchitere anya ụlọ ọrụ ahụ, bụ Maazị Chinweike Ajanobi kwuru na ọ bụ ọchịchọ obi Gọvanọ Willie Obianọ ime ka ihe dịrị Ndị Anambra mma ma dịkwara ha mfe, iji hụ na a kwàlìtère ọnọdụ obibi ndụ ha nogoogo dị elu.Ọ gara nihu kpọpụtasịa ụfọdụ ihe dị iche ọchịchị nọ ugbu a na steeti ahụ mepụtagoro nịkwàlite mmepe ime-ime obodo, na ime ka ihe dịrị ndị bi nime obodo mma, ma kwuo na nke ahụ enyela nnọọ aka nọtụtụ ụzọ dị iche iche ime ka ya bụ steeti bụrụ eji ama àtụ. Ọ dụkwazịrị ndị obodo ahụ ka ha lekọta mmiri ahụ anya nke ọma, ma chekwaba ya na ihe ndị ọzọ gọọmenti rụnyèrè na mpaghara ahụ iji mee ka ọ dịtòóró ha aka.Ka ọ na-ebunye Gọvanọ Obianọ ụkpa ekele maka ezi ọrụ ahụ, onyeisi ọchịchị obodo Enugwu-Ukwu, bụ Maazị Greg Egentị kọwara ya bụ ọrụ ngo dịka nke magburu onwe ya, nihi oke urù ọ bààrà ụlọ ahụike ahụ nakwa ndị obodo ahụ nizugbe, ọ kachasị nime ka ezigbo mmiri ọñụñụ dị ha nso ma ruokwa ha akaOge ọ na-ekelekwa osote odeakwụkwọ mgbasa ozi nye Gọvanọ Obianọ, bụ Maazị Emeka Ozumba maka ezi agbambọ ya nịdọtara ha mmiri ahụ nakwa ịhụ na a rụchapụrụ ya noge a tụrụ anya; Maazị Egentị kwèzịrị nkwa na ha ga-aga nihu ichekwa na ilekọta ya nke ọma, ọbụnadị dịka o kwèrè nkwà na ha ga-aga nihu inye ọchịchị ya nkwàdo nọrụ ọma dị iche iche ọ na-arụgasị na ngalaba niile steeti ahụ.Na nkenke okwu ya, Maazị Emeka Ozumba kọwara atụmatụ mmepe nke ọchịchị Gọvanọ Obianọ dịka nke magburu onwe ya na pụrụ iche, nihi na o jezùrù obodo niile nke steeti ahụ ọnụ, ọ kachasị ọrụ mmepe nke ahụ ọ na-abàgide site ninye obodo ọbụla dị nime steeti ahụ ego dị nde Naịra iri abụọ, iji họrọ ma rụọ ihe na-akpà ha.O tòkwàzịrị ụlọ ọrụ ahụ lekọtara ya bụ ọrụ ngo wee ruo na a rụchaa ya dịka a tụrụ anya, ma kwuzie na ndị Urunnebo ga-echekwaba ya bụ mmiri na ihe ndị ọzọ gọọmenti rụnyèrè na mpaghara ha, nihi na ilekọta na ichekwaba akụrụngwa gọọmenti dị nobodo ha sò notu ihe pụrụ iche e jiri mara ya bụ obodo. 